**JELGAVAS PILSĒTAS PAŠVALDĪBAS 2020.GADA 27.AUGUSTA**

**SAISTOŠO NOTEIKUMU NR.20-30 “GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS**

**NR.15-20 “JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Pašvaldība piešķir pabalstu īrētās dzīvojamās telpas apmaksai speciālistam. Lai samazinātu administratīvo slogu un piesaistītu speciālistu darbam pašvaldības izglītības iestādēs, tiek veikti grozījumi pabalsta piešķiršanas kārtībā. **Ņemot vērā, ka pedagogiem** darba slodzes plānošanas **periods ir mācību gads, paredzēts, ka pabalsts tiek piešķirts** uz 10 (desmit) mēnešiem vai uz īres līguma darbības laiku, ja tas ir īsāks par 10 (desmit) mēnešiem, kamēr speciālists ir darba tiesiskajās attiecībās ar pašvaldības izglītības iestādi, bet ne ilgāk kā līdz pašvaldības dzīvojamās telpas, kurai noteikts kvalificētam speciālistam izīrējamās dzīvojamās telpas statuss, izīrēšanai.  Speciālista līdzdarbības pienākums ir uzrādīt JSLP sociālajam darbiniekam maksājumu apliecinošu dokumentu, kas noformēts uz speciālista vārda, par pabalsta izlietošanu tam paredzētajam mērķim. Noteikumos tiek pagarināts speciālista līdzdarbības pienākuma izpildes laiks no 6 (sešiem) uz 10 (desmit) mēnešiem.  Noteikumos ir precizēta kārtība iesnieguma iesniegšanai Jelgavas pilsētas pašvaldības iestādē “Jelgavas sociālo lietu pārvalde” (turpmāk – JSLP). Iesniegumu par pašvaldības pabalsta pieprasīšanu iesniedz klātienē vai attālinātā veidā normatīvajos aktos noteiktajā kārtībā. |
| 2.Projekta nepieciešamības pamatojums | Noteikumi ir nepieciešami, lai precizētu kārtību iesnieguma iesniegšanai JSLP, pabalsta saņemšanai īrētās dzīvojamās telpas apmaksai speciālistam un samazinātu administratīvo slogu šī pabalsta administrēšanā. |
| 3.Informācija par plānoto projekta ietekmi uz pašvaldības budžetu | Noteikumu realizēšanai papildu tiek plānoti naudas līdzekļi JSLP 2020.gada budžetā 6 750,00 *euro* apmērā(vidēji 15 speciālisti x 150,00 *euro* mēnesī x 3 mēneši). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A. Rāviņš